ઇરફાને આગળ કહ્યું કે જેવી રીતે ચીજો મારી સામે આવી રહી છે હું તેને એ રીતે લઇ રહ્યાે છું. હવે કોઇપણ ચીજનું પ્લાનિંગ નથી કરી રહ્યાે. આ અનુભવ ઘણો નવો છે અને સારો પણ. મને ઘણીવાર એવું લાગે છે કે મારું મન મારી સાથે જ ક્યાંક ફરી રહ્યું છે. દરેક ક્ષણે અહેસાસ થાય છે કે કંઇક ખૂટે છે. મને ખબર છે કે આ દુનિયા પ્લાન્સથી પેક છે, પરંતુ મારી પાસે કોઇ પ્લાન નથી. ઇરફાનને જ્યારે પુછવામાં આવ્યું કે આ જિંદગી કેવી રીતે પસાર કરી રહ્યા છોં તેના જવાબમાં તેણે કહ્યું કે, આ જીવન ઘણા બધા રહસ્યો છુપાવીને રાખે છે, ઘણી બધી ચીજો આપે છે, પરંતુ આપણે તેને કરવાની કોશિશ નથી કરતા. હું આજે જે જગ્યાએ છું ત્યાં આ બધુ કરી શકું છું. હું હકીકતમાં ઘણો જ ભાગ્યશાળી છું.